CELEX: 21999D0168
Language: el
Date: 1999-11-26 00:00:00
Title: Απόφαση της Μεικτής Επιτροπής του ΕΟΧ αριθ. 168/1999, της 26ης Νοεμβρίου 1999, για την τροποποίηση του παραρτήματος II (Ενέργεια) της συμφωνίας για τον ΕΟΧ

Avis juridique important

|

21999D0168

Απόφαση της Μεικτής Επιτροπής του ΕΟΧ αριθ. 168/1999, της 26ης Νοεμβρίου 1999, για την τροποποίηση του παραρτήματος II (Ενέργεια) της συμφωνίας για τον ΕΟΧ  

Επίσημη Εφημερίδα αριθ. L 061 της 01/03/2001 σ. 0023 - 0024

Απόφαση της Μεικτής Επιτροπής του ΕΟΧαριθ. 168/1999της 26ης Νοεμβρίου 1999για την τροποποίηση του παραρτήματος II (Ενέργεια) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα IV της συμφωνίας τροποποιήθηκε με την απόφαση αριθ. 29/1999 της Μεικτής Επιτροπής του ΕΟΧ, της 26ης Μαρτίου 1999(1).(2) Πρέπει να ενσωματωθεί στη συμφωνία η οδηγία 96/92/ΕΚ του Ευρωπαϊκού Κοινοβουλίου και του Συμβουλίου, της 19ης Δεκεμβρίου 1996, σχετικά με τους κοινούς κανόνες για την εσωτερική αγορά ηλεκτρικής ενέγειας(2).(3) Το μερίδιο της εθνικής αγοράς, όπως αναφέρεται στο άρθρο 19 παράγραφος 1 της οδηγίας 96/92/ΕΚ, θα βασίζεται, για τους σκοπούς της παρούσας συμφωνίας, στον υπολογισμό του μέσου κοινοτικού μεριδίου στο άνοιγμα της αγοράς ηλεκτρικής ενέργειας,ΑΠΟΦΑΣΙΖΕΙ:Άρθρο 1Στο παράρτημα IV της συμφωνίας, μετά το σημείο 13 (οδηγία 96/57/ΕΚ του Ευρωπαϊκού Κοινοβουλίου και του Συμβουλίου) προστίθεται το ακόλουθο σημείο:"14. 396 L 0092: Οδηγία 96/92/ΕΚ του Ευρωπαϊκού Κοινοβουλίου και του Συμβουλίου, της 19ης Δεκεμβρίου 1996, σχετικά με τους κοινούς κανόνες για την εσωτερική αγορά ηλεκτρικής ενέργειας (ΕΕ L 27 της 30.1.1997, σ. 20).Για τους σκοπούς της παρούσας συμφωνίας, επέρχονται οι ακόλουθες προσαρμογές στις διατάξεις της οδηγίας:α) στο άρθρο 3 παράγραφος 2, η φράση 'τις οικείες διατάξεις της συνθήκης, και ιδίως το άρθρο 90' αντικαθίσταται από τη φράση 'τις οικείες διατάξεις της συμφωνίας ΕΟΧ, και ιδίως το άρθρο 59'·β) στο άρθρο 3 παράγραφος 3, τη φράση 'το άρθρο 90 της συνθήκης' αντικαθίσταται από τη φράση 'το άρθρο 59 της συμφωνίας ΕΟΧ'·γ) στο άρθρο 3 παράγραφος 3, η φράση 'τα συμφέροντα της Κοινότητας' αντικαθίσταται από τη φράση 'τα συμφέροντα των συμβαλλόμενων μερών'·δ) στο τέλος του άρθρου 7 παράγραφος 2, προστίθεται το ακόλουθο κείμενο: ', όπως αναφέρεται στη συμφωνία ΕΟΧ, και έχει προσαρμοστεί για τους σκοπούς της εν λόγω συμφωνίας'·ε) στην πρώτη πρόταση του άρθου 14 παράγραφος 2 προστίθεται ', όπως αναφέρεται στη συμφωνία ΕΟΧ, και έχει προσαρμοστεί για τους σκοπούς της εν λόγω συμφωνίας'·στ) στο άρθρο 14 παράγραφος 5, η φράση 'της έβδομης οδηγίας 83/349/ΕΟΚ του Συμβουλίου, της 13ης Ιουνίου 1983, βασιζόμενη στο άρθρο 54 παράγραφος 3 στοιχείο ζ) της συνθήκης για τους ενοποιημένους λογαριασμούς' αντικαθίσταται από τη φράση 'της έβδομης οδηγίας 83/349/ΕΟΚ του Συμβουλίου, της 13ης Ιουνίου 1983, βασιζόμενη στο άρθρο 54 παράγραφος 3 στοιχείο ζ) της συνθήκης για τους ενοποιηµένους λογαριασμούς όπως αναφέρεται στη συμφωνία ΕΟΧ, και έχει προσαρμοστεί για τους σκοπούς της εν λόγω συμφωνίας'·ζ) δεν ισχύει για τις χώρες ΕΖΕΣ η υποχρέωση των κρατών μελών, που ορίζεται στις παραγράφους 1 και 2 του άρθρου 19, να κοινοποιούν τα στοιχεία για την ηλεκτρική ενέργεια που καταναλώνουν οι τελικοί καταναλωτές με σκοπό να υπολογιστεί το μέσο κοινοτικό μερίδιο που καθορίζει το βαθμό ανοίγματος της αγοράς·η) στο άρθρο 22, η φράση 'τις διατάξεις της συνθήκης και ιδίως το άρθρο 86' αντικαθίσταται από τη φράση 'τις διατάξεις της συμφωνίας ΕΟΧ και ιδίως το άρθρο 54'·θ) οι χώρες ΕΖΕΣ στις οποίες οι δεσμεύσεις που αναλήφθηκαν και οι εγγυήσεις λειτουργίας που δόθηκαν πριν από την έναρξη ισχύος της απόφασης αριθ. 168/1999 της Μεικτής Επιτροπής του ΕΟΧ, της 26ης Νοεμβρίου 1999, δεν μπορούν να τηρηθούν ένεκα των διατάξεων της εν λόγω απόφασης, μπορούν να ζητούν την παραχώρηση μεταβατικού καθεστώτος σύμφωνα με το άρθρο 24 παράγραφοι 1 και 2. Οι αιτήσεις για την παραχώρηση μεταβατικού καθεστώτος πρέπει να κοινοποιούνται στην εποπτεύουσα αρχή ΕΖΕΣ το αργότερο έξι μήνες μετά την έναρξη ισχύος της απόφασης αριθ. 168/1999 της Μεικτής Επιτροπής του ΕΟΧ, της 26ης Νοεμβρίου 1999·ι) στο τέλος του άρθρου 24 παράγραφος 3, προστίθεται το ακόλουθο κείμενο: ', την Ισλανδία και το Λιχτενστάιν.'·κ) στο τέλος του άρθρου 27 παράγραφος 2, προστίθεται το ακόλουθο κείμενο: 'Η Ισλανδία και το Λιχτενστάιν μπορούν, λόγω των τεχνικών ιδιομορφιών του ηλεκτρικού τους συστήματος, να τύχουν συμπληρωματικής διετούς προθεσμίας μετά την έναρξη ισχύος της απόφασης της Μεικτής Επιτροπής του ΕΟΧ αριθ. 168/1999, της 26ης Νοεμβρίου 1999, προκειμένου να ανταποκριθούν στις υποχρεώσεις που απορρέουν από την οδηγία.'"Άρθρο 2Τα κείμενα της οδηγίας 96/92/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.Άρθρο 3Η παρούσα απόφαση αρχίζει να ισχύει στις 27 Νοεμβρίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών ΚοινοτήτωνΒρυξέλλες, 26 Νοεμβρίου 1999.Για τη Μεικτή Επιτροπή του ΕΟΧΟ ΠρόεδροςN. v. Liechtenstein(1) ΕΕ L 266 της 19.10.2000, σ. 5.(2) ΕΕ L 27 της 30.1.1997, σ. 20.